સમાચાર એજન્સીએ કહ્યું છે કે બ્રિક્સ સમ્મેલનમાં શામેલ થવા ભારત આવનાર પુતિન અને પ્રધાનમંત્રી મોદીની વચ્ચે વાતચીત બાદ s-400 ટ્રાયમ્ફ વિમાન ભેદી મિસાઇલ પ્રણાલી માટે ભારતની જરૂરિયાતને ધ્યાનમાં રાખીને સમજૂતી પર હસ્તાક્ષર કરવામાં આવશે. રશિયા રાષ્ટ્રપતિના સલાહકાર યૂરી ઉશાકોવના સૂત્રો તરફથી મળતી માહિતી મુજબ ભારતે રૂસ પાસેથી વાયુ રક્ષા પ્રણાલીની પાંચ સિસ્ટમ ખરીદવા માટે રસ દાખવ્યો છે. આ પ્રણાલી એક સાથે ત્રણ રીતે મિસાઇલ્સ લાદવા માટે સક્ષમ છે. એક સાથે 36 લક્ષ્યોને તે ભેદી શકે છે. એટલું જ નહીં આ પ્રણાલી 400 કિમી દૂર સુધી દુશ્મનના વિમાન, મિસાઇલ અને તેમના ડ્રોનને પાડવાની ક્ષમતા પણ ધરાવે છે. ઉશાકોવે કહ્યું છે કે દસ્તાવેજ પર ગુપ્ત રૂમમાં ચર્ચા બાદ હસ્તાક્ષર કરવામાં આવશે. જોકે ડિલ અંગે વધારે માહિતી તેમણે આપવાની ના પાડી છે.